Boek: Reeks vier vrouehelde in SA | Maroela Media
Vaandeldraers: Vrouehelde van Suid-Afrika vertel die verhale van 12 vroue wat as baanbrekers beskou word. Dit is vroue wat inspirasie vir elke vrou en meisie bied; hulle swem teen die stroom op en bemagtig ander.
Van bekendes soos Thuli Madonsela, Caster Semenya en Vanessa Govender, tot meer onbesonge helde soos Grizelda Grootboom en Suna Venter.
Met unieke, kleurvolle illustrasies deur Linki Brand, is dié reeks 'n moet-hê vir elke jong leser. Die reeks bestaan uit vier boeke wat elkeen afsonderlik gekoop kan word, of in 'n pragtige bokspak wat 'n ware versamelaarsitem is.
Vaandeldraers: Vrouehelde van Suid-Afrika is ideaal vir klasgebruik en is geskik vir kinders 11 jaar en ouer.